Deg tullist « Iles agugam », At taddart ɣur-sen Lmir, amsawal ihder-d s telqay ɣef ṭṭbiɛa n uwadem-agi, ibeggen-d daɣen tiḥerci-ines, imi yessen ad yesɛeddi iman-is ɣer Wat taddart akken ad t-ḥemmlen, akken daɣen yesɛa azal d ccan imi yettuqader di taddart, ibeggen-d daɣen amek yettxemmim kan ɣef yiman-is, yettwali kan anda yella nnfeɛ-is, seg tullist nekkes-d ayen i d-ibeggnen aya-agi: « Limir yessen amek ara yessiḥmel iman-is, yessen amek ara yessexdem lɣaci, yessen anida ara sen-yekmez i Wat taddart …Mačči akken i ttaken azal i Lmir mi ara d-yenṭeq, ad dtiniḍ awalen i d-iteffɣen seg yimi-s d idrimen, qqaren akk « ih » « anɛam » ɣas ayen akkenni i d-yenna tifit tsusmi… Imerkantiyen-nni ɣilen yečča aḥeckul, Lmir yettxemmim ɣef taddart d imezdaɣ-ines?! D ayen ur neli ». Sb 98